**Līgums Nr. FM VID** **2025/110**

**“NAS servera ar piederumiem piegāde”**

Dokumenta datums ir tā elektroniskās

parakstīšanas datums

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz atklātā konkursa “NAS servera ar piederumiem piegāde”, identifikācijas Nr. FM VID 2025/110, rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**

Izpildītājs pēc Līguma 9.8.apakšpunktā noteiktas Pasūtītāja pilnvarotas personas elektroniska pieteikuma nosūtīšanas dienas Līguma 1.pielikuma 2.1.apakšpunktā noteiktajā kārtībā piegādā Pasūtītājam, bet Pasūtītājs pieņem no Izpildītāja jaunu NAS serveri ar piederumiem (turpmāk – Prece), kuru specifikācija ir norādīta Līguma 2.pielikumā un cena ir norādīta Līguma 3.pielikumā.

1. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir **\_\_\_\_\_** **EUR** (\_\_\_\_\_\_\_\_ *euro* \_\_\_\_ centi) *(tiks papildināts atbilstoši izvēlēt pretendenta piedāvājumam)* bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
   2. Līguma 3.pielikumā norādītajās Preces cenās ir ietverta: Preces vērtība, visi piegādes, t.sk. transporta izdevumi, bojātās Preces nomaiņa pret citu tādu pašu vai līdzvērtīgu Preci garantijas laikā, nepieciešamo atļauju saņemšanas no trešajām personām un uz Līguma priekšmetu attiecināmie muitas maksājumi, nodokļi (izņemot PVN) un nodevas, un visas citas ar Līguma savlaicīgu un kvalitatīvu izpildi saistītās izmaksas.
   3. Samaksu par kvalitatīvas, Preces pieteikumam, Līguma un tā pielikumu nosacījumiem atbilstošas Preces piegādi Pasūtītājs veic saskaņā ar Līguma 3.pielikumā noteikto Preces cenu ar pārskaitījumu uz Izpildītāja Līgumā norādīto norēķinu kontu bankā 30 (trīsdesmit) dienu laikā no dienas, kad Pasūtītājs saņēmis no Izpildītāja strukturētu elektronisko rēķinu (turpmāk – e-rēķins) un Līguma 9.8.apakšpunktā noteiktās Pasūtītāja Pušu pilnvarotās personas (turpmāk – Pušu pilnvarotās personas) parakstījušas dokumentu, kas apstiprina Preces piegādi (turpmāk – pavadzīmi).
   4. Izpildītājs sagatavo e-rēķinu atbilstoši normatīvo aktu prasībām, un nosūta to Pasūtītājam uz eAdresi: EINVOICE\_VID@90000069281. E-rēķins tiek uzskatīts par saņemtu nākamajā darbdienā pēc tā nosūtīšanas uz šajā apakšpunktā norādīto eAdresi.
   5. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 4.1.3.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2. **LĪGUMA DARBĪBAS TERMIŅŠ**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.
   2. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
      1. ja atbilstoši Starptautisko un Latvijas Republikas nacionālo sankciju likumam Līguma 4.1.3.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
      2. ja uz Izpildītāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
   3. Pasūtītājs nekavējoties vienpusēji atkāpjas no Līguma, ja attiecībā uz jauno Izpildītāja patiesā labuma guvēju, par kuru Izpildītājs sniedz informāciju Pasūtītājam atbilstoši Līguma 9.9.apakšpunktam, iestājas ierobežojumi saskaņā ar Latvijas Republikā spēkā esošajos normatīvajos aktos par minimālajām kiberdrošības prasībām noteikto.
   4. Katrai no Pusēm ir tiesības izbeigt Līguma darbību, 30 (deviņdesmit) dienas iepriekš rakstiski paziņojot par to otrai Pusei.
   5. Neskatoties uz Līguma izbeigšanu, Izpildītājs, izņemot Līguma 3.2.apakšpunktā noteiktos gadījumus, nodrošina piegādātajai Precei Līgumā noteikto garantijas nosacījumu savlaicīgu un kvalitatīvu izpildi. Līguma izbeigšana neietekmē pienākumu veikt samaksu par faktiski sniegto un no Pasūtītāja puses pieņemto Pakalpojumu Līguma darbības laikā, izņemot Līguma 2.5.apakšpunktā noteikto gadījumu.
3. **PUŠU SAISTĪBAS**
   1. Izpildītājs apņemas:
      1. savlaicīgi un kvalitatīvi veikt Preces piegādi atbilstoši Līguma noteikumiem;
      2. nodrošināt savlaicīgu kvalitatīvu bezmaksas garantiju piegādātajai Precei saskaņā ar Līguma noteikumiem.
      3. 2 (divu) darba dienu laikā rakstveidā informēt Pasūtītāju:
         1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
         2. ja mainās Izpildītāja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
   2. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
   3. Pasūtītājs apņemas:
      1. savlaicīgi veikt samaksu atbilstoši Līguma noteikumiem;
      2. veikt Preces pieprasījumus un pieteikt Preces bojājumus saskaņā ar Līguma 2.pielikuma noteikumiem;
      3. nodrošināt Izpildītāja speciālistiem pieeju bojātajai Precei.
4. **GARANTIJAS**
   1. Precei tiek nodrošināta \_\_\_ (\_\_\_\_\_\_) mēnešu *(tiks papildināts atbilstoši izvēlēt pretendenta piedāvājumam)* garantija. Izpildītājs garantē Preces garantijas saistību izpildi saskaņā ar Līguma 1.pielikumu.
   2. Garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu..
5. **PUŠU ATBILDĪBA**
   1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikas normatīvajos aktos noteiktajā kārtībā. Līgumsodu samaksa neatbrīvo Puses no pārējo Līguma saistību izpildes un zaudējumu atlīdzināšanas.
   2. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
   3. Pasūtītāja atbildība:
      1. Izpildītājs pieprasa Pasūtītājam līgumsodu 0,1% (desmitā daļa no viena procenta) apmērā no piegādātās un nesamaksātās Preces vērtības bez PVN par katru nokavēto maksājumu kalendāro dienu, bet ne vairāk kā 10% (desmit procentu) apmērā no nesamaksātās naudas summas bez PVN.
   4. Izpildītāja atbildība:
      1. Pasūtītājs pieprasa Izpildītājam maksāt līgumsodu 0,1% (desmitā daļa no viena procenta) apmērā no savlaicīgi nepiegādātās Preces (tās daļas) vērtības bez PVN par katru nokavēto piegādes Pasūtītāja darba dienu, bet ne vairāk kā 10% (desmit procentu) apmērā no nepiegādātās Preces (tās daļas) vērtības bez PVN;
      2. Izpildītājs ir atbildīgs par Preces atbilstību Latvijas Republikas spēkā esošo normatīvo aktu prasībām un Preces ražotāja tehniskajiem un kvalitātes standartiem;
      3. gadījumā, ja Izpildītājs neievēro Līguma 2.pielikuma 3.2.apakšpunktā norādīto bojājumu novēršanas termiņu, tas maksā Pasūtītājam līgumsodu 20 EUR (divdesmit *euro*) par katru nokavēto Pasūtītāja darba dienu, bet ne vairāk kā 10% (desmit procentu) apmērā no nepiegādātās Preces (tās daļas) vērtības bez PVN;

## Ja nokavēta kādas Līgumā noteiktās saistības izpilde, līgumsods aprēķināms par periodu, kas sākas attiecīgi nākamajā darba dienā pēc Līgumā noteiktā saistības izpildes termiņa un ietver attiecīgi darba dienu, kurā saistība izpildīta. Līguma 2.pielikuma 2.6.apakšpunktā noteiktajā gadījumā Preces piegādes termiņa kavējuma laikā neieskata laika periodu no neatbilstošas Preces saņemšanas dienas līdz pretenzijas nosūtīšanas dienai.

1. **INFORMĀCIJAS NEIZPAUŽAMĪBA**

## Izpildītājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju vai trešajām personām. Visa informācija, ko Pasūtītājs sniedz Izpildītājam Līguma izpildes laikā tiek uzskatīta par neizpaužamu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.

* 1. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.).

1. **NEPĀRVARAMA VARA**
   1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
   2. Par nepārvaramu varu netiek uzskatīti Preces defekti, Preces piegādes vai bojājumu novēršanas kavējumi (ja vien minētās problēmas tieši neizriet no nepārvaramas varas).
   3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
   4. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
   5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
2. **CITI NOTEIKUMI**
   1. Puses vienojas, ka pavadzīme apliecina Preces piegādi un vienlaicīgi kalpo kā Preces nodošanas – pieņemšanas akts. Pavadzīmē jābūt iekļautai vismaz šādai informācijai: Pasūtītājs un tā rekvizīti, Izpildītājs un tā rekvizīti, Līguma numurs, samaksas termiņš atbilstoši Līguma 2.3.apakšpunkta nosacījumiem, piegādes adrese, Preces nosaukums, tehniskā specifikācija (ja tāda Līgumā norādīta), skaits un cena.
   2. Izpildītājs piegādā Preci oriģinālajā ražotāja iepakojumā un garantē, ka tā ir jauna (nelietota). Pasūtītājs ir tiesīgs nepieņemt Preci, par kuru rodas pamatotas aizdomas, ka tā ir jau iepriekš lietota.
   3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   4. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa numuri, e-pasta adreses, adreses u.c., vai arī Pasūtītāja Preces piegādes vietas vai Pasūtītāja pilnvarotās personas, kuras ir tiesīgas veikt Preces pieprasījumus, vai Pasūtītāja pilnvarotās personas, kuras ir tiesīgas parakstīt pavadzīmes, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem. Vēstules par šajā apakšpunktā minētās informācijas nomaiņu ir tiesīgs parakstīt Valsts ieņēmumu dienesta ģenerāldirektora vietnieks.
   5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
   6. Visa Pušu savstarpējā sarakste, kā elektroniskā, tā izdrukas (papīra formā) nepieciešamības gadījumā var kalpot par pierādījumiem.
   7. Par Līguma grozījumiem un papildinājumiem Puses rakstiski vienojas, izņemot Līguma 9.4.apakšpunktā minētās informācijas nomaiņas gadījumā un Līguma 1.pielikuma 2.1.apakšpunktā minētā saskaņojuma sniegšanas gadījumā, kad rakstiskas vienošanās nav jāslēdz, bet attiecīgās vēstules tiek pievienotas Līgumam un kļūst par tā neatņemamām sastāvdaļām. Rakstiskās vienošanās pievienojamas Līgumam un tās kļūst par Līguma neatņemamām sastāvdaļām. Puses var veikt šādus būtiskus Līguma grozījumus – precizēt Līgumā noteiktās Preces tehnisko specifikāciju, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas Preces tehniskajā specifikācijā.
   8. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
      1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   9. Izpildītāja patiesā labuma guvējs ir\_\_\_\_\_\_\_\_\_\_\_\_\_\_. Izpildītājam ir pienākums nekavējoties ziņot Pasūtītājam par Izpildītāja patiesā labuma guvēja maiņu. Pārbaudot Izpildītāja jauno patiesā labuma guvēju, Pasūtītājs rīkojas atbilstoši Latvijas Republikā spēkā esošajiem normatīvajiem aktiem par minimālajām kiberdrošības prasībām.
   10. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.
   11. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   12. Neviena no Pusēm nedrīkst nodot savas saistības, kas izriet no Līguma, trešajai personai bez otras Puses rakstiskas piekrišanas.
   13. Līgums ir sagatavots un tā 3 (četri) pielikumi sagatavoti latviešu valodā elektroniska dokumenta veidā un parakstīti ar drošu elektronisko parakstu.
3. PUŠU REKVIZĪTI UN PARAKSTI

|  |  |
| --- | --- |
| Pasūtītājs:  **Valsts ieņēmumu dienests**  Talejas iela 1, Rīga, LV-1978  NMR kods Nr. 90000069281  PVN maksātāja Nr. LV90000069281  Tālr.: 67120000  E-pasts: [vid@vid.gov.lv](mailto:vid@vid.gov.lv)  E-Adrese: Aktīva  *Norēķinu rekvizīti:*  Valsts kase  Kods: TRELLV22  Konta Nr.: LV26TREL2130056037000 | Izpildītājs:  Vienotais reģ. Nr.  PVN maksātāja Nr.  Tālr.:  E-pasts:  *Norēķinu rekvizīti:*  Kods:  Konta Nr.: |

|  |  |
| --- | --- |
| Ģenerāldirektor\_ |  |

**1.pielikums**

Līgumam Nr. FM VID 2025/110

**PRECES PIEGĀDES UN GARANTIJAS NODROŠINĀŠANAS KĀRTĪBA**

**Valsts ieņēmumu dienests**, tā ģenerāldirektor\_ \_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs), no vienas puses, un

**\_\_\_\_\_\_\_\_\_**,tā\_ \_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, vienojas par:

1. **PUŠU SARAKSTE**
   1. Pasūtītāja un Izpildītāja (to pilnvaroto personu, kas minētas Līguma 9.8.apakšpunktā) savstarpējā sarakstē (arī pieprasījumu un pretenziju nosūtīšanā), kas saistīta ar Līguma izpildi, Puses izmanto e‑pastu. Vēstules nosaukumā (ailē *“Subject”*) tiek pēc iespējas precīzāk norādīta vēstules tekstā iekļautā informācija.
   2. E‑pasta vēstule Pusēm ir saistoša tikai tad, ja to ir sūtījušas Līguma 9.8.apakšpunktā norādītās Pušu pilnvarotās personas.
   3. Atbildot elektroniski uz otras Puses e-pastu, tiek lietota izvēlne “*FORWARD”*, atbildē saglabājot saņemto oriģinālo tekstu un tā pielikumus, ja tādi ir.
   4. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e‑pastu izdrukas (e‑pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
2. **PRECES PIEGĀDE**
   1. Izpildītājs piegādā Preci atbilstošā, oriģinālā, neatplēstā rūpnīcas iepakojumā saskaņā ar Pasūtītāja pilnvarotās personas nosūtītu elektronisko pieteikumu, ne vēlāk kā \_\_ (\_\_\_\_\_\_\_\_\_) *(tiks papildināts atbilstoši izvēlēt pretendenta piedāvājumam*) adresē: Talejas iela 1, Rīga, Pasūtītāja darba dienu laikā (darba laiks no pirmdienas līdz ceturtdienai no plkst. 8.15 līdz plkst. 16.00, piektdienās no plkst. 8.15 līdz plkst. 15.00) no Preces elektroniskā pieteikuma nosūtīšanas dienas.
   2. Izpildītājs pirms Preces piegādes saskaņo konkrētu Preces piegādes laiku ar Pasūtītāja pilnvaroto personu, kura saskaņā ar Līguma 9.8.apakšpunktu ir tiesīga pieņemt Preci attiecīgajā Pasūtītāja Preces piegādes adresē.
   3. Preces pieprasījumā norāda:
      1. piegādājamās Preces daudzumu;
      2. piegādājamās Preces nosaukumu;
   4. Preces piegādi apliecina Pušu pilnvaroto personu abpusēji parakstīta pavadzīme.
   5. Pasūtītāja pilnvarotā persona, kura norādīta Līguma 9.8.apakšpunktā, konstatējot saņemtās Preces neatbilstību spēkā esošajiem Latvijas Republikas normatīvajiem aktiem, Līgumā vai pieprasījumā noteiktajām prasībām neparaksta pavadzīmi un sastāda pretenziju par konstatētajiem trūkumiem, ko izsniedz Izpildītājam.
   6. Neatbilstošas Preces piegādes gadījumā Izpildītājs novērš piegādātās Preces trūkumus vai apmaina to pret Līguma noteikumiem jaunu atbilstošu Preci*.*
   7. Rīcība sevišķos gadījumos:
      1. ja nav iespējama pasūtītās Preces piegāde (piemēram, pārtraukta tās ražošana u.tml.), Izpildītājs par to informē Pasūtītāju un iesniedz Līguma 9.8.apakšpunktā minētajai Pasūtītāja pilnvarotajai personai ražotāja apliecinājumu par Preces ražošanas pārtraukšanu. Šajā gadījumā Puses rakstiski vienojas, ka Izpildītājs var piedāvāt ekvivalentu Preci ar tādiem pašiem vai labākiem tehniskajiem parametriem par cenu, kas nepārsniedz Līguma 3.pielikumā noteikto Preces cenu. Izpildītājs garantē, ka ekvivalentā Prece būs pilnīgi savietojama ar Pasūtītāja rīcībā esošo datortehniku, iesniedzot attiecīgus ekvivalentās Preces ražotāja apliecinājumus;
3. **PIEGĀDĀTĀS PRECES GARANTIJAS NODROŠINĀŠANA** 
   1. Ja garantijas laikā tiek konstatēts Preces bojājums vai neatbilstība, Līguma 9.8.apakšpunktā minētā Pasūtītāja pilnvarotā persona šī pielikuma 1.punktā noteiktajā kārtībā nosūta Izpildītāja pilnvarotajai personai pretenziju.
   2. Preces garantijas laikā Izpildītājs par saviem līdzekļiem bez papildus samaksas novērš piegādātās Preces (tās daļas) trūkumus 20 (divdesmit) darba dienu laikā vai apmaina to pret jaunu, atbilstošu Preci 40 (četrdesmit) darba dienu laikā no dienas, kad Pasūtītāja pilnvarotā kontaktpersona ir nosūtījusi motivētu pretenziju Izpildītāja pilnvarotajai kontaktpersonai uz elektroniskā pasta adresi.
   3. Garantijas saistības neattiecas uz Preci, kura bojāta Pasūtītāja vainas, tajā skaitā ekspluatācijas noteikumu neievērošanas dēļ, kā arī nepārvaramas varas darbības rezultātā.

**Pušu paraksti:**

|  |  |
| --- | --- |
| Ģenerāldirektor\_ |  |

**2.pielikums**

Līgumam Nr. FM VID 2025/110

**Preces tehniskā specifikācija**

Valsts ieņēmumu dienests, tā ģenerāldirektor\_ \_\_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs), no vienas puses, un

\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, vienojas par šādu Preces specifikāciju:

*(Tiks papildināts atbilstoši Uzaicinājumam un izvēlētā pretendenta piedāvājumam)*

**Pušu paraksti:**

|  |  |
| --- | --- |
| Ģenerāldirektor\_ |  |

**3.pielikums**

Līgumam Nr. FM VID 2025/110

**Finanšu piedāvājums**

Valsts ieņēmumu dienests, tā ģenerāldirektor\_\_ \_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, vienojas par šādām Preces cenām:

*(Tiks papildināts atbilstoši Uzaicinājumam un izvēlētā pretendenta piedāvājumam)*

**Pušu paraksti:**

|  |  |
| --- | --- |
| Ģenerāldirektor\_ |  |